ויינונה ארפ

ויינונה ארפ (באנגלית: Wynonna Earp) היא סדרת טלוויזיה על טבעית מערבונית אמריקאית-קנדית, שפותחה על ידי אמילי אנדראס, במבוסס על סדרת הקומיקס באותו שם מאת בו סמית'. מלאני סקרופאנו משחקת את הדמות הראשית. בכורת הסדרה שודרה בארצות הברית ברשת Syfy ב-1 באפריל 2016.

ב-23 ביולי 2016, הוכרז על חידוש הסדרה לעונה שנייה בקומיק-קון, סן דייגו. במקור תוכננו עשרה פרקים, ואז העונה הורחבה ל-12 פרקים באוקטובר 2016. ב-22 ביולי 2017 הוכרזה העונה השלישית של הסדרה, גם היא בת 12 פרקים. בקיץ 2019, בכנס הקומיק-קון, הודיעו שחקני הסדרה כי העונה הרביעית נדחתה עקב בעיות כלכליות אך מאוחר יותר חודשה ועלתה לאוויר ב-26 ביולי 2020. ב-5 בפברואר 2021 הודיעה רשת Syfy כי העונה הרביעית היא גם האחרונה, בהתחשב החלק השני של עונה 4 שעלתה ב-5 במרץ 2021.

בישראל, הסדרה ניתנה לצפייה בעבר באמצעות שירות ההזרמה נטפליקס, אך ירדה מנטפליקס ב-1 באוקטובר 2020.

עלילה
ויינונה ארפ היא הנכדה-רבה של איש החוק האגדי של המערב הפרוע, ואייט ארפ. היא "היורשת", בת הדור הנוכחי שצריכה להילחם בשדים הקמים לתחייה מנשמותיהם של פורעי החוק שהרג ואייט. בכל דור של המשפחה יש צאצא אחד של ארפ האמון על הבסתם. היא נלחמת גם ביצורים על טבעיים אחרים המאכלסים את משולש נחל הרפאים, שטח מקולל הסמוך להרי הרוקי הקנדיים, שבה שוכנת עיירת מולדה, פרגטורי. ביום הולדתה ה-27 יום הולדת, ויינונה יורשת את הכוחות המיוחדים המאפשרים לה להחזיר את השדים למשכנם בגיהנום, בעזרת אקדחו המקורי של ואייט ארפ. היא מגויסת על ידי מחלקה מיוחדת של סוכנות ממשלתית סודית בראשותו של אקסבייר דולז אשר בסופו של דבר כוללת את דוק הולידיי האלמותי, ואחותה של ויינונה וייברלי ארפ. ניקול הוט, בת זוגה של וייברלי וסגנית השריף בפרגטורי מסייעת לצוות במסגרת תפקידה.

 פרקים 

 השחקנים והדמויות 
שמאל|ממוזער|300x300 פיקסלים|צוות השחקנים במהלך קומיק-קון, סן דייגו, 2016. משמאל: מלאני סקרופאנו, שמייה אנדרסון, דומיניק פרופוסט-צ'קלי, קת'רין בארל וטים רוזון.

 דמויות ראשיות 
 מלאני סקרופאנו בתפקיד ויינונה ארפ, נינתו של וויאט ארפ, שמחזיקה בכוח האקדח "Peacemaker" של וויאט. בעונה השנייה היא הרתה תינוק עם דוק הולידיי, ובסיום העונה השנייה ויינונה ודוק מחליטים לשלוח את בתם שזה עתה נולדה, אליס, אל מחוץ למשולש נהר הרוחות כדי לשמור על ביטחונה. כאשר קללת ארפ נשברה על ידי בולשאר בסיום העונה השלישית, ויינונה הפסיקה להיות היורשת של המשפחה. ויינונה היא אחותה של וייברלי.
 טים רוזון בתפקיד דוק הולידיי, שהיה שותפו של ואייט ארפ, וקולל לחיי נצח.
 דומיניק פרובוסט-צ'קלי בתפקיד וייברלי ארפ, אחותה של ויינונה. וייברלי היא ביסקסואלית.
 קת'רין בארל בתפקיד השוטרת ניקול הוט. בעונה הראשונה היא מתגלה כלסבית.
 שמיר אנדרסון בתפקיד הסוכן המיוחד אקסבייר דולז.
 וארון סראנגה בתפקיד ג'רמי צ'טרי, מדען ממשלתי המסייע לאחיות ארפ.

 תפקידים משניים 
 גרג לוסון בתפקיד שריף רנדי נדלי, איש החוק של פרגטורי, המודע לאופי העל טבעי של המקום
 מייקל אקלונד בתפקיד בובו דל ריי, מנהיג הפושעים שקמו לתחייה
 ראיסה קונדראקי בתפקיד קונסטנס קלוטי, הידועה גם כמכשפת האבן
 ג'סיקה סיפוס משחקת את קלוטיס בפלאשבקים לעבר הרחוק
 קייט דראמונד בתפקיד הסוכנת לוקאדו, הממונה על אקסבייר דולז
 נטלי קריל בתפקיד וילה ארפ, אחותן הבוגרת של ויינונה ווייברלי
 שון ג'ונסטון בתפקיד חואן קרלו, איש הדת של הקהילה בשנות ה-1880
 תמרה דוארטה בתפקיד רוזיטה בוסטיוס, חברתו של דוק אשר קמה לתחייה
מייגן פולווס (עונה 3) בתפקיד מישל גיבסון ארפ, אמה של ויינונה.

 ביקורת 
העונה הראשונה קיבלה ציון של 85% באתר Rotten Tomatoes עם דירוג ממוצע של 6.11/10. אתר Metacritic נתן לסדרה ציון ממוצע של 68 מתוך 100. לסדרה היו כ-0.56 מיליון צופים בארצות הברית.

בעונה 2, מספר הצופים הכללי נשאר דומה, אך הייתה גדילה משמעותית של 44% בצפייה בקרב נשים בגילאי 18–34, ונשים מהוות יותר ממחצית קהל הצופים של הסדרה. העונה קיבלה ציון של 100% Rotten Tomatoes, ודירוג ממוצע של 8.33/10.

בביקורת על הסדרה, אתר Collider נתן ל"ויינונה ארפ" ארבעה כוכבים, וקרא לתוכנית "טיפול טרי ומוכר לסיפורי זומבים, המערב הפרוע, ותרבות האקדוחנים" ובה בעת "משהו שמרגיש שונה מכל דבר אחר שאנחנו רואים בטלוויזיה כיום, הודות לא רק לסביבת המסגרת שלה, אלא בשל דמויות הנשים החזקות והבועטות המרובות שבה."על פי Digital Journal, הסדרה היא "חכמה" ו "מורכבת". A.V. Club קרא למלאני סקרופאנו "האישה הנכונה לתפקיד... בעלת נוכחות סמכותית נטולת מאמץ".

E! Entertainment Television מינה את "ויינונה ארפ" בתור התוכנית החדשה הטובה ביותר לשנת 2016, ומגזין וראיטי קרא לה "אחת מ-20 התוכניות הטובות של השנה". Collider זיכה את התוכנית בתואר "תוכנית המדע הבדיוני הטובה ביותר של 2016".

 פרסים 
 פרסי אורורה
שנהקטגוריהמועמדיםתוצאה2018המיצג החזותי הטוב ביותראמילי אנדראס ובראד רייט 

 פרסי המסך הקנדים
שנהקטגוריהמועמדיםתוצאה2017הכתיבה הטובה ביותר בסדרה דרמטיתאמילי אנדראס האיפור הטוב ביותרג'ואן ג'ייקובסן וג'ו-די תומסון עיצוב תלבושות הטוב ביותר.ג'ניפר האפנדר המוזיקה המקורית הטובה ביותר בסדרהרוברט קרלי ופיטר צ'פמן  האפקטים החזותיים הטובים ביותרג'ף סקוט, ויליאם גארט, שרה וורמסבקר, אריק דוירון, ניית'ן לארוש, אנתוני דשליס, לון מולנר פרויקט המדיה הטוב ביותרויינונה ארפ אינטראקטיב, דניאל דיילי, ג'ארט שרמן, אלכס ללונד, ג'ורדי רנדל, אמילי אנדראס  2018הכתיבה הטובה ביותר בסדרת דרמהאמילי אנדראס  פרויקט המדיה הטוב ביותרויינונה ארפ דיגיטל, דניאל דיילי, ג'ארט שרמן, אלכס ללונד, אמילי אנדראס, ג'ורדי רנדל, טום קוקס 

 פרסי דרגון
 שנה קטגוריה מועמדים  תוצאה 2017  סדרת המדע הבדיוני או הפנטזיה הטובה ביותר  ויינונה ארפ   

 פרסי המדיה של GLAAD
שנהקטגוריהמועמדיםתוצאה2017סדרת הדרמה המצטיינתויינונה ארפ  

 פרס בחירת הקהל
 שנה  קטגוריה  מועמד תוצאה 2018  תוכנית המדע הבדיוני/פנטזיה של 2018  ויינונה ארפ   

 פרסי רוקי
שנהקטגוריהמועמדיםתוצאהשופט2017מדע בדיוני, פנטזיה, פעולהויינונה ארפ 

 פרסי רוזי
 שנה  קטגוריה  מועמדים  תוצאה 2017  Best Dramatic Series  Tom Cox and Jordy Randall, Producers, SEVEN24 Films   הביצוע הטוב ביותר של שחקן מאלברטה  פיטר סקייגן   שון ג'ונסטון   קול  מייקל פלייפר, רוברט "אר-ג'יי" ג'ולי, סטיב פורסט, ופול שובאט  עיצוב הפקה/ארט דירקשן  טרוור סמית'   עיצוב תלבושות  ג'ניפר האפנדן   איפור ושיער  ג'ואן ג'ייקובסן, ג'ו-די תומסון, גונת'ר שטרר ולינדה נלסון  

 פרסי התסריטאות של גילדת הכותבים של אמריקה
 שנה קטגוריה  מועמדים  תוצאה  2017  התסריט הטוב ביותר לסדרה חדשה  אלכסנדרה זרובני   

 E! Online
שנהקטגוריהמועמדיםתוצאה2017Girl on Topמלאני סקרופאנו 2018השחקנית הראשית המובילה בטלוויזיהמלאני סקרופאנו 

 קישורים חיצוניים 



 הערות שוליים 

קטגוריה:Syfy
קטגוריה:סדרות אימה אמריקאיות
קטגוריה:סדרות טלוויזיה אמריקאיות שעלו לשידור בשנת 2016
קטגוריה:סדרות טלוויזיה המבוססות על קומיקס
קטגוריה:סדרות פנטזיה אמריקאיות
קטגוריה:סדרות פעולה אמריקאיות
קטגוריה:תוכניות להט"ב אמריקאיות